Okresná prokuratúra Svidník 
Sovietskych hrdinov 200, 089 01 Svidník

Sp. zn. : Pv 147/15/7712	Svidník, 27.5.2015
EEČ : 2-60-30-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Svidník
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
 dňa 24.03.2015 v čase okolo 13.30 hod. v objekte Základnej školy Mlynská na Mlynskej ulici č. 697/7 v Stropkove, v pavilóne G na prízemí v priestoroch toalety využil záchodovú misu a úzky priestor toalety, vyliezol na deliacu priečku vysokú 18 cm, cez ktorú sa dostal do uzamknutej časti toalety slúžiacej ako sklad, odkiaľ odcudzil čistiace prostriedky Cif, Ajax, Jar, Domestos a Fixinela, vrecia do koša a 4 ks toaletných papierov, ktoré nasledujúceho dňa predal neznámej osobe, čím Základnej škole Mlynská v Stropkove spôsobil škodu vo výške 11,97 eura, ktorá toho času netrvá, nakoľko zákonný zástupca obvineného škodu v celej výške uhradil,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením Obvodného oddelenia Policajného zboru v Stropkove zo dňa 26.03.2015 čís. ORP-116/SP-SK-2015 bolo podľa ustanovenia § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. aj vznesené obvinenie ml. XXXXX pre skutok kvalifikovaný ako prečin krádeže podľa § 212 ods. 2 písm. a/ Tr. zák., ktorého sa mal dopustiť na skutkovom základe uvedenom vyššie. 
	Z obsahu vyšetrovacieho spisu vyplýva, že obvinený sa v priebehu prípravného konania ku spáchaniu skutku v celom rozsahu priznal, svoje konanie oľutoval a súčasne prehlásil, že s podmienečným zastavením trestného stíhania súhlasí. Obvinený prostredníctvom zákonného zástupcu taktiež nahradil poškodenej strane spôsobenú škodu vo vyčíslenej čiastke 11,97 eura. 
	V mieste bydliska aj v škole je obvinený hodnotený v podstate kladne. Podľa odpisu z registra trestov súdne trestaný nebol. 
	Podľa § 216 ods. 1 Tr.por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a/ vyhlási, že spáchal skutok, za ktorý je stíhaný a nie sú odôvodnené pochybnosti o tomu, že jeho vyhlásenie bolo vykonané slobodne, vážne a zrozumiteľne,
b/ nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a 
c/ vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
	Nakoľko obvinený splnil zákonné podmienky pre postup podľa citovaného ustanovenia, bolo potrebné rozhodnúť tak, ako sa uvádza vo výrokovej časti. 
	V zmysle ustanovenia § 216 ods. 2 Tr. por. bola obvinenému určená skúšobná doba podmienečného zastavenia trestného stíhania v trvaní dvanástich mesiacov. 
	Ak obvinení v priebehu skúšobnej doby povedú riadny život, rozhodne orgán, ktorý trestné stíhania v prvom stupni podmienečne zastavil, že sa obvinení osvedčili. Inak rozhodne, a to prípadne aj počas skúšobnej doby, že sa v trestnom stíhaní pokračuje (§ 217 ods. 1 Tr.por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ernest Hošík
prokurátor